CCET ยอดขายชิ้นส่วนอิเล็ก ม.ค. วูบ 12.6% จับตาพรุ่งนี้ราคาเสี่ยงรูด
CCET เผยยอดขายชิ้นส่วนอิเล็กฯ เดือน ม.ค.66 วูบ 12.6% เทียบเดือน ธ.ค.65 จับตาพรุ่งนี้ราคาหุ้นเสี่ยงร่วง บล.พายคาดผลงานไตรมาส 4/65 อ่อนแอ เหตุต้นทุนทองแดงพุ่ง-เงินบาทแข็งค่า
CCET ยอดขายชิ้นส่วนอิเล็กฯ ม.ค.66 วูบ 12.6% เทียบเดือน ธ.ค.65 จับตาพรุ่งนี้ราคาเสี่ยงร่วง บล.พายคาดผลงาน Q4/65 อ่อนแอ เหตุต้นทุนทองแดงพุ่ง-เงินบาทแข็งค่า
9 ก.พ. 2566

นายคงสิทธ์ิโจวกิจเจริญ กรรมการผู้จัดการ บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) หรือ CCET เปิดเผยว่า ยอดขายรายเดือนประจำเดือน ม.ค.66 จำนวน 347,170 พันเหรียญสหรัฐ ลดลง 12.6% เทียบเดือนธ.ค.65 จำนวน 397,250 พันเหรียญสหรัฐ ขณะที่ยอดขายเดือนม.ค.66 จำนวน 347,170 พันเหรียญสหรัฐ ลดลง 4.4% เทียบช่วงเดียวกันของปีก่อนจำนวน 363,106 พันเหรียญสหรัฐ
ด้านบล.พาย ระบุในบทวิเคราะห์วันนี้(9ก.พ.66) ว่า กลุ่ม Electronics มีแนวโน้มกดดันต่อเนื่องหลังจากรายงานผลประกอบการไตรมาส 4/65 ที่ค่อนข้างอ่อนแอรับแรงกดดันจากการพุ่งขึ้นของราคาทองแดงประกอบกับเงินบาทที่แข็งค่าเร็ว ขณะที่แนวโน้มช่วงไตรมาส 1/66  ก็ยังไม่สดใสสำหรับ (KCE) วานนี้(9ก.พ.66)มีประชุมนักวิเคราะห์ผู้บริหารระบุว่าต้นทุนทองแดงระดับสูงยังรับรู้ต่อเนื่องในช่วงไตรมาส 1/66 จึงเสี่ยงที่ DELTA และ HANA จะได้ผลกระทบเช่นกัน

ด้านราคาหุ้น CCET ปิดตลาดวันนี้(9 ก.พ.66) ปิดตลาดที่ระดับ 2.44 บาท ราคาหุ้นไม่เปลี่ยนแปลง ด้วยมูลค่าซื้อขาย 12.15 ล้านบาท 